Ο **Αράζ Αμπντουλά ογλού Αμπντουλάγιεφ**, (αζέρικα: *Araz Abdulla oğlu Abdullayev*, γεννήθηκε 18 Απριλίου 1992) είναι ποδοσφαιριστής από το Αζερμπαϊτζάν ο οποίος αγωνίζεται για λογαριασμό της Νεφτσί Μπακού ΠΦΚ και της Εθνικής Αζερμπαϊτζάν. Αγωνίζεται κυρίως στη θέση του μέσου, όπου είναι ικανός να αγωνιστεί και στις δύο πλευρές του γηπέδου, αλλά μπορεί να χρησιμοποιηθεί και ως επιθετικός.

Καριέρα σε συλλόγους
--------------------

### Νεφτσί Μπακού

Γεννημένος στο Μπακού, ο Αμπντουλάγιεφ αγωνίστηκε με τις ομάδες των τμημάτων υποδομής της Νεφτσί Μπακού από τον Ιανουάριο του 2007 έως τον Δεκέμβριο του 2008. Πραγματοποίησε το ντεμπούτο του με την πρώτη ομάδα του συλλόγου στις 5 Οκτωβρίου 2008.
Τον Νοέμβριο του 2011, η Νεφτσί Μπακού γιόρτασε την επίτευξη του 1000ού τέρματος στην ιστορία, το οποίο και πέτυχε ο Αράζ Αμπντουλάγιεφ.

### Έβερτον

Η αγγλική Έβερτον ήρθε σε συμφωνία στις 4 Ιουλίου 2010, η οποία και της έδινε το δικαίωμα να έχει προτεραιότητα για την απόκτηση του Αμπντουλάγιεφ για το διάστημα των δύο επόμενων ετών στην περίπτωση που ο παίκτης κατόρθωνε να εξασφαλίσει άδεια εργασίας για την παραμονή του στο Ηνωμένο Βασίλειο. Στις 21 Σεπτεμβρίου, ανακοινώθηκε ότι η συνεργασία μεταξύ των δύο πλευρών θα ξεκινούσε με την υπογραφή συμβολαίου διάρκειας τριών ετών, με οψιόν ανανέωσης για δύο πρόσθετες σεζόν, με την έναρξη της μεταγραφικής περιόδου τον Ιανουάριο του 2011. Στις 7 Ιανουαρίου 2011, έγινε γνωστό ότι η Έβερτον έφτασε σε συμφωνία για την υπογραφή πολυετούς συμβολαίου με τον Αμπντουλάγιεφ ώστε ο παίκτης να καταφέρει να εξασφαλίσει άδεια εργασίας, αν και η διάρκεια του συμβολαίου αυτού δεν έγινε γνωστή, ενώ ο αγγλικός σύλλογος του έδωσε την άδεια να αγωνίζεται με τη Νεφτσί έως το τέλος της σεζόν στην Αζερμπαϊτζάνικη Πρέμιερ Λιγκ. Επέστρεψε στην Έβερτον εν όψει της σεζόν 2011-12 της Πρέμιερ Λιγκ και αγωνίστηκε στην πρώτη φιλική αναμέτρηση της δεύτερης ομάδας της Έβερτον για τη σεζόν απέναντι στην ΣΚ Φράιμπουργκ, αναμέτρηση η οποία διεξήχθη στα πλαίσια του Κυπέλλου Λεβ Γιασίν του 2011

### Πανιώνιος

Στις 27 Δεκεμβρίου 2011, ο Αμπντουλάγιεφ μεταγράφηκε στον Πανιώνιο, υπό τη μορφή δανεικού για μία σεζόν. Πραγματοποίησε το ντεμπούτο του με τη νέα του ομάδα σε φιλική αναμέτρηση που διεξήχθη στις 30 Δεκεμβρίου 2011, με αντίπαλο το Κορωπί, ο Αμπντουλάγιεφ αγωνίστηκε συνολικά 61 λεπτά ξεκινώντας ως βασικός, με τον Πανιώνιο να κερδίζει, τελικά, τη συγκεκριμένη αναμέτρηση με σκορ 3–2.

### Νεφτσί Μπακού

Ο Αμπντουλάγιεφ επέστρεψε στη Νεφτσί Μπακού το καλοκαίρι του 2012.

Στατιστικά Καριέρας
-------------------

*Τελευταία ενημέρωση: 11 Οκτωβρίου 2013.*

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Νεφτσί Μπακού | 2008–09 | 5 | 1 | 0 | 0 | — | 5 | 1 |
| 2009–10 | 9 | 0 | 1 | 0 | — | 10 | 0 |
| 2010–11 | 18 | 1 | 2 | 0 | — | 20 | 1 |
| 2011–12 | 8 | 3 | 0 | 0 | — | 8 | 3 |
| Πανιώνιος | 2011–12 | 8 | 0 | 1 | 0 | — | 9 | 0 |
| Νεφτσί Μπακού | 2012–13 | 27 | 4 | 6 | 1 | 11 | 0 | 44 | 5 |
| 2013–14 | 9 | 1 | 0 | 0 | 2 | 0 | 11 | 1 |
| Σύνολο Καριέρας | 84 | 10 | 10 | 1 | 13 | 0 | 107 | 11 |

Διεθνής Καριέρα
---------------

Ο Αράζ Αμπντουλάγιεφ (νούμερο 17) με την Εθνική Αζερμπαϊτζάν U21.
Έπειτα από σειρά πολύ καλών εμφανίσεων σε συλλογικό επίπεδο, ο Αμπντουλάγιεφ κλήθηκε στην αποστολή της Εθνικής Αζερμπαϊτζάν ενόψει αναμέτρησης για την προκριματική φάση του Παγκοσμίου Κυπέλλου του 2010 απέναντι στη Φινλανδία που έλαβε χώρα στις 11 Οκτωβρίου 2008, καθιστώντας τον, με αυτό τον τρόπο, τον νεαρότερο στην ιστορία Αζέρο διεθνή ποδοσφαιριστή, πραγματοποιώντας το ντεμπούτο του σε ηλικία 16 ετών και 4 μηνών.

### Διεθνής

| Εθνική Αζερμπαϊτζάν |
| --- |
| Έτος | Συμμ | Γκολ |
|
| 2008 | 2 | 0 |
| 2010 | 1 | 0 |
| 2013 | 4 | 0 |
| Σύνολο | 7 | 0 |

Τίτλοι
------

**Νεφτσί Μπακού**

* Πρέμιερ Λιγκ Αζερμπαϊτζάν: 2010–11, 2012–13
* Κύπελλο Αζερμπαϊτζάν: 2012–13

Παραπομπές
----------

1. ↑
2. ↑  «Araz Abdullayev: "Başqa klublardan da təklif almışam"» (στα Az). FANAT.AZ. 2010-02-10.. Ανακτήθηκε στις 2010-07-05.
3. ↑  «2011-ci ilin sirrini APASPORT açdı – EKSKLÜZİV - STATİSTİKA». *APASPORT.az* (στα Αζερμπαϊτζανικά). Αρχειοθετήθηκε από το πρωτότυπο στις 13 Μαΐου 2012. Ανακτήθηκε στις 30 Δεκεμβρίου 2011.
4. ↑  «Everton agree deal for Azerbaijan teenager». BBC Sport. 2010-07-04. Αρχειοθετήθηκε από το πρωτότυπο στις 2010-07-07.. Ανακτήθηκε στις 2010-07-05.
5. ↑  «Everton agree January deal for Azerbaijani boy wonder Araz Abdullayev». Λονδίνο: Daily Mail. 21 Σεπτεμβρίου 2010.. Ανακτήθηκε στις 21 Σεπτεμβρίου 2010.
6. ↑  «Everton agree deal to sign Neftchi Baku starlet Araz Abdullayev». goal.com. Αρχειοθετήθηκε από το πρωτότυπο στις 23 Σεπτεμβρίου 2010. Ανακτήθηκε στις 21 Σεπτεμβρίου 2010.
7. ↑  «Араз Абдуллаев – игрок Эвертона, но сезон проведет в Нефтчи». Azerisport.com. Ανακτήθηκε στις 7 Ιανουαρίου 2011.
8. ↑  «Araz Abdullayevin "Everton"a gedəcəyi gün dəqiqləşdi». Apasport.az. Αρχειοθετήθηκε από το πρωτότυπο στις 9 Ιανουαρίου 2011. Ανακτήθηκε στις 7 Ιανουαρίου 2011.
9. ↑  «David Moyes targets Azerbaijani wonderkid Araz Abdullayev for Everton FC». Ανακτήθηκε στις 8 Ιανουαρίου 2011.
10. ↑
11. ↑  «Араз Абдуллаев перешел в Паниониос». Azerisport.com. 27 Δεκεμβρίου 2011.. Ανακτήθηκε στις 2011-12-31.
12. ↑  «Araz Abdullayev’s debut in Panionios FC». Today.az. 30 Δεκεμβρίου 2011.. Ανακτήθηκε στις 2011-12-31.
13. ↑  «Araz Abdullayev yığmada yeni rekord müəyyənləşdiribа» (στα Αζερμπαϊτζάνικα). FANAT.AZ. 2008-10-13.. Ανακτήθηκε στις 2010-02-18.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* (Αγγλικά) Αράζ Αμπντουλάγιεφ – Επιδόσεις στις διοργανώσεις της FIFA
* Αράζ Αμπντουλάγιεφ – Επιδόσεις στις διοργανώσεις της UEFA
* Αράζ Αμπντουλάγιεφ στην ιστοσελίδα National-Football-Teams.com